Eldor Shomurodovning agenti: “Eldor APL, Bundesliga va La Liga klublari e’tiboriga tusha oldi”

“Jenoa” hujumchisi Eldor Shomurodovning agenti German Tkachenko o‘zbekistonlik futbolchiga “Yuventus”dan qiziqish bo‘lganligi haqidagi xabarlarga izoh berib o‘tdi.

Eldor Italiyaning eng qadimiy klublaridan birida o‘ynashdan mamnun. U APL, Bundesliga va La Liga klublari e’tiborini o‘ziga qaratdi.
Biroq “Jenoa”ning taklifi juda jiddiy edi, shu sabab u Italiyani tanladi. Bu juda yaxshi yo‘nalish.
“Yuventus”ning qiziqishi? Buni eshitish yoqimli. Biroq ular bilan hech qanday aloqa bo‘lmadi. Balki, klublar bu borada o‘zaro suhbatlashgandir.
German Takchenko, futbol agenti
Shomurodov 2020-yilgi yozgi transfer oynasida “Rostov”dan genuyaliklar safiga yo‘l oldi. Eldor “Jenoa” safida 15 ta o‘yin o‘tkazib, 2 ta gol va 2 ta golli uzatma muallifiga aylandi.
Avvalroq Tuttosport nashri Shomurodovga “Yuventus”dan qiziqish bo‘layotgani haqida xabar qilgandi.

Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!